Nr. C 49/80 De Europæiske Fællesskabers Tidende 28. 2. 90 
Forslag til 
RÅDETS FORORDNING (EØF) Nr 
af . . . 
om ændring af forordning (EØF) nr. 1035/77 om særlige foranstaltninger til fremme af 
afsætningen af produkter forarbejdet på basis af citroner og om ændring af bestemmelserne for 
anvendelse af interventionstærsklen for citroner 
(90/C 49/51) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det Euro­
pæiske Økonomiske Fællesskab, særlig artikel 43, 
under henvisning til akten vedrørende Spaniens og Portu­
gals tiltrædelse, særlig artikel 89, stk. 2, og artikel 234, 
stk. 3, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og Sociale 
Udvalg, og 
ud fra følgende betragtninger: 
I Rådets forordning (EØF) nr. 1035/77 ('), senest ændret 
ved forordning (EØF) nr. 1124/89 (2), er der fastsat særlige 
foranstaltninger til fremme af afsætningen af produkter 
forarbejdet på basis af citroner gennem kontrakter, der sikrer 
en minimumsopkøbspris for råvaren til producenten og 
regelmæssige forsyninger til forarbejdningsvirksomheder; 
minimumsprisen beregnes på grundlag af købsprisen for 
kvalitetsklasse II, forhøjet med 5 % af basisprisen; 
efter artikel 16, stk. 4, artikel 18, stk. 1, og artikel 19, stk. 1, 
i Rådets forordning (EØF) nr. 1035/72 af 18. maj 1972 om 
den fælles markedsordning for frugt og grønsager (3), senest 
ændret ved forordning (EØF) nr. ... (4), gælder tilbage­
købsprisen for citroner for produkter løst afladet i et 
transportmiddel, uanset størrelse; minimumsprisen for et 
produktionsår bør beregnes på grundlag af den gennemsnit­
lige tilbagekøbspris for samme produktionsår; 
for at tilskynde producenterne til at levere deres produkter til 
forarbejdning frem for tilbagekøb, bør minimumsprisen 
fastsættes til 105% af den gennemsnitlige tilbagekøbspris; 
ændringen bør dog gennemføres gradvis over de næste to 
produktionsår; 
(>) EFT nr. L 125 af 19. 5. 1977, s. 3. 
(2) EFT nr. L 118 af 29. 4. 1989, s. 28. 
(3) EFT nr. L 118 af 20. 5. 1972, s. 1. 
(4) Se side ... i denne EFT. med henblik på en effektiv anvendelse af interventionstærks-
len for citroner bør der som følge af de ved denne forordning 
indførte ændringer af ordningen for støtte til forarbejdning af 
citroner ske en ændring af gennemførelsesbestemmelserne 
for denne tærskel for at tage hensyn til de mængder, der 
leveres til forarbejdning — 
UDSTEDT FØLGENDE FORORDNING: 
Artikel 1 
Artikel 1, stk. 3, i forordning (EØF) nr. 1035/77 affattes 
således: 
»3. For de leverancer, der foretages i henhold til 
kontrakterne, fastsættes der en minimumspris, som 
forarbejdningsvirksomhederne skal betale til producen­
terne. Minimumsprisen fastsættes inden begyndelsen af 
hvert produktionsår. Prisen svarer til: 
— 120% af den gennemsnitlige tilbagekøbspris, der 
beregnes i henhold til artikel 18, stk. 1, litra a), første 
led, i forordning (EØF) nr. 1035/72, for produk­
tionsåret 1990/91 
— 105% af den gennemsnitlige tilbagekøbspris, der 
beregnes i henhold til nævnte artikel 18 fra produk­
tionsåret 1991/92.« 
Artikel 2 
De mængder citroner, der leveres til forarbejdning i henhold 
til forordning (EØF) nr. 1035/77, lægges til de mængder, 
der er overtaget til intervention, ved bestemmelsen af 
overskridelsen af den interventionstærskel, der er fastsat for 
dette produkt i henhold til artikel 16b i forordning (EØF) nr. 
1035/72. Med henblik herpå forhøjes tærsklen med en 
mængde svarende til gennemsnittet af de mængder citroner, 
der er leveret til forarbejdning i produktionsårene 1984/85 
til 1988/89, og for hvilke der mindst er betalt minimums­
prisen. 
Artikel 3 
Denne forordning træder i kraft på tredjedagen efter offent­
liggørelsen i De Europæiske Fællesskabers Tidende. 
Den anvendes fra produktionsåret 1990/91. 
28. 2. 90 De Europæiske  Fællesskabers  Tidende Nr. C 49/81 
Denne  forordning  er bindende  i alle  enkeltheder  og gælder  umiddelbart  i hver  medlems-
stat. 
Udfærdiget  i Bruxelles,  den  . . . 
På Rådets  vegne